钦定古今图书集成/理学汇编/经籍典/第070卷
## 钦定古今图书集成/理学汇编/经籍典/第070卷

| 钦定古今图书集成 理学汇编 第七十卷 |

| |

第七十卷目录

易经部汇考十二

明钱士升易揆〈许誉卿序〉

吴桂森象像述〈自述〉

梅士昌周易麟解〈自序〉

王祚昌周易敝书〈自序〉

王艮易赘〈自序〉

张次仲周易玩辞困学记〈自序〉

黄道周易象正〈郑开极序〉

龙文光乾乾篇〈自序〉

李奇玉雪园易义〈曹勋序〉

何楷古周易订诂〈自序〉

黎遂球周易爻物当名〈自序　徐世溥序　章美序〉

黎遂球易史〈自序〉

徐世溥易系〈黎遂球序〉

郑赓唐读易蒐〈自序〉

黄端伯易疏〈自序〉

林有桂易经观理说〈自序〉

马权奇尺木堂学易志〈王思任序〉

陈际泰周易翼简捷解〈自序〉

秦镛易序图说〈自序　严福孙序〉

朱朝瑛读易略记〈自序〉

来集之读易隅通〈自序〉

来集之易图亲见〈自序〉

钱芬读易绪言〈钱澂之序〉

蔡鼎易蔡〈陈子龙序〉

郑敷教易经图考〈自序〉

方鲲易荡〈自序〉

洪守美易说醒〈曾化龙序〉

喻有功周易悬镜〈刘宇序〉

洪化昭日北居周易独坐谈〈自述〉

陈履祥孔易彀〈自序〉

周一敬苑洛先生易学疏〈自序〉

唐元竑易通〈自序〉

陈仁锡易经大全汇征〈张夬序　沈士奇序〉

耿氏述古易〈钱一本序〉

经籍典第七十卷

### 明钱士升易揆十二卷

### 按许誉卿序四经皆有定论易不可以定论非不可定至定者存于画遂能包天下不定之论而无所不有无所不通商瞿而后言易者多郑释天象王疏人

事，说者犹或非之。赵宋以来，《易》学大明。邵子之言曰：
“《易》于时配春，于事属皇，于性系仁。”是揆诸气者也。程
子之言曰：“易，变易也，随时变易以从道也。”是揆诸理
者也。或问卦象于朱子，朱子曰：“便是理会不得”，是揆
诸象者也。三贤各得其一，而《易》之大全无不毕见。然
则以定论论《易》者，拘于《易》之辞，未通于《易》之画者也。
年友塞庵钱先生，立朝当否泰之交，则为包荒；出世
丁兴亡之会，则为硕果，以故学识所至，既过前贤，晚
年耽味益深。所著《易揆》一书，余受而读之，时抒独见，
旁辑诸家，洁静精微，直与《易》契。而余所服膺者尤在
卦前设互卦，后设对卦，两说分合直举，所谓气与理
与象，莫不兼融而并摄之，何也？三才分六位，初二为
地，三四为人，五上为天。天地位居其尽，无事于互，人
则上下承乘，可合可离，相生相接，而消长之道伏焉。
故六位分属，则二贤五君，三为诸侯令长，四为太子
大臣、近臣，四爻皆得以事。互初未主事，上已谢事，故
不得互。自有互，而变通无穷。举凡人事得失，正不能
见者，互潜见之，此气所蓄然也。是编首揭互卦，则一
定者既不阻其旁通，已然者并不遏其未见。是先生
之论气，简于邵而详于邵矣。卦有反对，所谓“综”也。有
四正综而气之定者见，有四隅综而气之变者见，以
正综隅，以隅综正，而气之平者见。顺逆既得，象随以
立，变化多寡，均适其平。《上经》阴多于阳者八爻，《下经》
阳多于阴者亦八爻。是象之“大中随时，非若《太元》潜
虚”，以艰深疑人也。且《乾坤》《坎离》《中孚》《颐》《大小过》有错
无综。先生特设反复为对之义，即以错为综，而以十
二爻合断其旨，则又穷其变而通其理，观乎象外，以
发先贤所未发。是先生之论《象》，变于朱而深于朱矣。
若六十四卦之合而为三十二，盖数之相周，自有乘
除，此即天运之终始也。“阅正忘反”，是知进不知退也阅反遗正，是知退不知进也。两卦交绎，其旨弥变。如
《屯》《蒙》易位，在屯则雷，在蒙则山矣。如《小畜》《履》易位，在
履则泽，在小畜则风矣。必两卦分卷，而后非偶者不
相杂，如《屯》可继《坤》必不可合，《坤》本与末之见也。《师》可
继，《讼》必不可合，《讼》，“兵”“刑”不“可遍见也。卷数之分合明，
则有分而井疆备，有合而关隧通。”是先生之论理，备
于程而严于程矣。昔孔子《韦编》三绝，始悟羲之《圆图》
为错，文之《序卦》为综，叹其不可典要。先生深悟此意，
则对互分合，极尽《易》画之妙，而无所不有，无所不通，
是以委心任运，流行坎止，无非《易》理也。

### 吴桂森象像述五卷

### 按桂森自述象像述者述启新先生钱子之易也先生有象像三书曰管见曰像抄曰续抄其大旨以乾坤两画为人仪以天地雷风水火山泽八物为人象

而谓之像者，以全象备于人，则必成其为象，斯成其
为人也。惟知像、象为人，而乃知一卦一爻皆人身中
物，爻象之辞，皆言人身上事。故《易》至深也而实至显，
至赜也而实至近。三书之外，又画《人象图》以析其义。
斯义也，启钥开关，无异以司南指来学之路也。然则
先生之书详矣，又何必述乎？盖森于庚寅受业，于癸
丑，设皋比延先生于东林，得睹《像抄》，随读随听，而见
先生之言不尽于书也。又于丁巳负笈龟山，得读《续
抄》，朝夕从游，而见先生之意不尽于言也。于是间有
所述，以呈先生，先生为面订之，惜未及半而先生逝
矣。夫先生之书犹不足尽先生，而况述之者，又安能
仿佛先生乎？然而宁述焉者，使有好《易》者见之，知像
象之旨，其意不在于言，而言不在于书若此。天启乙
丑十一月

### 梅士昌周易麟解十二卷

### 按士昌自序昔孔子学易而曰假我数年可以无大过且欲天下万世皆无大过遂作春秋以纪二百四十二年吉凶悔吝得失忧虞之事令读者省焉故知

《春秋》者，鲁之史，《易》之明证，凡理象辞占，与人事得失
是非左右符契者也。余因是辑《周易麟解》一十二卷，
以昭明夫例。例则《易》某卦、某彖、某象、某爻、某辞、春秋
某国、某人、某事，以之纲列目陈，事理比属，观者易见；
然非余私倒也。《明夷》之彖曰：“内文明而外柔顺，蒙以
大难，文王以之；内难而能正其志，箕子以之。”爰循孔
子故例，扩而详之，使世人知《周易》为万世寡过之书，
《春秋》为万世易占之通例。苟从此明忧患与故，知几
洗心，其于道也，殆庶几焉。

### 王祚昌周易敝书五卷

### 按祚昌自序予初多病罔预他事先子授之易钝弗解也万历甲寅先子弃世把遗经不忍读久之不忍不读乃书易作小册纳袖中随时便记自甲寅至天

启癸亥小册应风灰败矣。题曰《敝书》。其友曰：“敝而新
之，易道也。”因更楮而稍为之辞。

### 王艮易赘一卷

### 按艮自序有言非得已也不得已而为之言必因前人之缺略讹谬而后发其所证以补正之也无其说之谓缺有其说而未尽之谓略有其源而淆之之谓

讹，无其源而横决其流之谓谬。有缺有略，补之可也；
有讹有谬，正之可也。无缺略讹谬，而必欲以言见于
世，是谵也。谵者，病之所致，病于人为失其常。君子处
常而不失，何病而为谵语哉！《易》为万理之所自出，儒
者固无不读之也，亦无不自为得之也，然而未易言
也。《易》之大无不包，则宜其有“缺”之者；《易》之精无可喻，
“则宜其有略之者。大故易淆，精故难辨，而为讹为谬
者不可以计。汉儒乱其数，宋儒凿其理，即其有合于
《易》而不失厥旨者，要非全《易》矣。其为缺为略，为讹为
谬，可胜言哉。吾早岁读《易》，见爻之义而疑焉，见卦之
名而疑焉，以质于人，闻其告我之说而益大疑焉”，于
是悉屏其文，独取象以观之，以我之疑而质之象，象
不我告则闷然退；退而益不自得也，则闷益深，闷极
而几忽启焉。急取而证之，无不合也。质之卦名而合，
质之爻义而合，质之《十翼》而合，质之千百世之上、千
百世之下而无不合，此庶几为全《易》乎？以视夫不得
其源，因前人之言而务凿以乱之者，又乌能无一言
以明注之哉？然而缺略不少也，讹与谬则断断无之
矣。由我说而读世儒之所谓《周易》者，则见文之注羲，
周之注文，孔子兼注三圣也。而孔有孔之《易》，周有周
之《易》，文有文之《易》，羲有羲之《易》，我亦有我之《易》。千百
世上下之人无不各有《易》，《易》固未尝一日或变，一日
或失也，何有不得已而强为之言哉？我赘矣！

### 张次仲周易玩辞困学记十二卷

### 按次仲自序余少而读易不过为帖括之学逾冠以后渐涉人事遭家多难日行于凶咎悔吝之途老来忧患转迫端居深念寡过之道无逾于读易也读易

之道，当以夫子《十翼》为宗，庶几寻流愬源，可以仰窥
伏羲、文、周三圣人之意。屏迹萧寺，昼夜䌷绎，检先辈
笺、疏、传注诸书，反复参校，期于自慊而后止。盖风雨晦明，疾病愁苦，二十年如一日也。赋性颛愚，不敢侈
谈象数，又雅不信纤纬之说，惟从语言文字中求其
有益身心者，辄便疏录，岁久成帙，总不离经生习气，
谬题之曰《玩辞困学记》。困则困矣。学之一字。我甚愧
之。

### 黄道周易象正十四卷

### 按郑开极序石斋先生以道德起漳南训导其乡榕檀之下户履常满迨抗颜言事就系圜扉午门赤杖创残未愈血裹犹存犹作六十四图示北寺从游之

士。其出都门也，以《易传》授豫章杨机部廷麟。机部以
绝学当传，大贤难遇，慨然欲挟策相从，读书鹤鸣山，
十年不出，事虽不行，为士林所重。其至临安也，筑大
涤山房，欲以平生著述扃闭山中，俟象正告成，当簪
笔披衣，呈章北斗。及之江楚，扁舟苇岸，昕夕研穷，盖
单精三十馀年而后克就若是，其成之不易也。昔苏
文忠播迁儋耳，阻风合浦，时《尚书》《论语》《易注》尽在舟
中，抚卷谓子过曰：“是书世无副本，我其终济。”两贤之
遇，何其相似，而其志又相符也。然坡公以名山之业，
扬一代之英，先生承四圣之传，启千秋之绪，其志虽
同，而先生似过之矣。呜呼！圣人作《易》之忧患，远在百
世；先生著《易》之忧患，近在当时。故宁为成仁蹈义，不
欲为乐行忧违；宁为灭顶之凶，不欲为遁世之哲。其
所为报国恩而酬学术者，期无愧于圣贤而已。《易》曰：
“泽无水，困，君子以致命遂志。”此即先生之《易》也。先生
为余乡先生，余于视学两浙，始得睹《易》学之全，亟授
之梓，而志其著述之概于右。

### 龙文光乾乾篇三卷

### 按文光自序文光发种种矣百年将半为日苦短夫子不自道乎假年学易易通上下而言在君有君之用臣有臣之用父有父之用子有子之用以至事物

莫不皆然，且合圣凡而言。故作经立教，使夫妇之愚，
皆可与知与能，故六龙一人皆有，一日皆有。孔子全
以人说《易》，人能尽道最难，乃设为警惧戒谨之辞，使
天下为人者，皆可勉而至焉。《易》曰：“终日乾乾”，此语最
尽，窃愿时习之矣。

### 李奇玉雪园易义四卷

### 按曹勋序不易之谓易变易之谓易古今言易者二义尽之矣夫变易即中庸之所谓不测也不易即中庸之所谓不二也惟不二故不测无二义也故曰至

诚之道，可以前知。乾坤三画，无刻不流行六子之中，
故坎得干中爻，即代居坤位，离得坤中爻，即代居干
位。水火之精，万物化生，所谓中也。水火为天下之大
利，亦为天下之大害，刚柔交而难生矣。然干易以知
险，坤简以知阻，易简者，所谓庸也。知入于险阻而后
天之用神，知出于易简而先天之体立。善《易》者不言
《易》，古之善言《易》者，无过子思子也。同年李荆阳先生
学问静笃，深造逢源，寒暑一编，穷年几《易》。其观象玩
词，则一本乎《说卦》；其观变玩占，则兼取乎中爻。析如
茧丝，融于炉雪，往往夺洛、闽之席，而揖让于公明、辅
嗣之间。至于阴阳倚伏，直欲以包荒小人为量，不专
以决去小人为能。盖深有慨于党人之祸，肇自《君子》。
一篇之中，三致意焉。昔程伯子云：“青苗之害，我辈亦
不得不任其咎。”先生之学，殆以伊川之正，而兼明道
之通者乎？夫《易》之始乾坤，终坎离也。于坎离识天下
之中，于乾坤识天下之庸。坎离以有用为用，故圣人
以执中而用中；乾坤以无用为用，故圣人还有事于
行，所无事以之下学，为程、邵之嫡系。以之上达。即姬、
孔之功臣。我不能不服膺先生矣。

### 何楷古周易订诂十六卷

### 按楷自序古易分上下二篇所谓二篇之策也孔子作传释经亦随经而分谓之十翼上彖传一下彖传二上象传三下象传四上系辞传五下系辞传六文

言传七：《说卦传》八，《序卦传》九，《杂卦传》十。汉兴，言《易》者，
本田何。〈阙〉《上、下经》与《十翼》为十二篇，而说者自为章
句，《易》之本经也。是时东莱费直治《易》，亡章句，独以《彖》
《象传》及《系辞》等十篇解说《上、下经》。凡以《彖》《象》《文言》杂
入卦中者，自费氏始。费氏兴而田、何遂息，古十二篇
之《易》遂亡。其本世所传郑元旧本，以《彖传》连《经》文，然
犹若今《乾卦》次序，至王弼乃自《坤卦》而始，每卦以《彖
传》移缀《彖辞之后，而以彖曰”两字冠之。又以为象本
释经，宜相附近，其义易了，故分爻之象辞各附当爻
之下，犹如杜预注〈左传〉》分经之年，与传相附，其意欲
便学者诵习，如淳于后对高贵乡公之说也。按古者
经传各为一书，如《春秋》三传不与《经》连，故《石经》《公羊
传》皆无《经》文。《艺文志》所载《毛诗故训传》亦与经别。及
马融为《周礼注》，乃云：“欲省学者两读，故具载本文，而
就经为注。郑元与马融同时，元以《易传》合经，盖仿融
例，而弼又援元例也。魏晋以下，去古日远，学者不见
古文。唐太宗诏名儒定《九经正义》，孔颖达奉诏与诸
儒参议，于是独取王弼不本《正义》者以为异说，于是
后学惟弼是从，莫敢移动。吕汲公、王原叔、晁以道、李巽岩、吕恭伯、朱元晦皆以分《经》合传为非古。吴仁杰
税与权编《周易古经》，亦皆极论王弼之失。愚故别异
经传，以还田、何之旧。窃谓夫子之注《易》备矣，学者因
而求之，则思过半。仍取《彖》《象》二《传》附于经文之下，以
为之注。《易》以《彖传》《象传》等字。其《文言颛释》《乾坤》及《上
下系说》《序杂》等传，凡有关于《彖》象者，亦各随卦而附
列焉。以祖费直之意，辄不自量，网罗广闻，裁以管见，
为之小注，要求靡盩于夫子而已。爰题其名曰《古周
易订诂》云。

### 黎遂球周易爻物当名二卷

### 按遂球自序扬雄有言重易六爻不亦渊乎王弼以为象者意之筌也立象以尽意而象可忘也重画以尽情而画可忘也是故触类可为其象合义可为其

微义苟在健，何必马乎？类苟在顺，何必牛乎？爻苟合，
顺何必《坤》乃为牛义苟应。何必干乃为马？而或者
定马于干，案文责卦，有马无干，则伪说滋蔓，难可记
矣。夫以弼之说，推雄之言，则岂鱼跃于渊，舍筌可得？
究厥所由，不为无自。遂球山居读《易》，每以史系之，至
于爻物，必求其名之所当。顾史之为编，散而未贯，繁
而未统，汗牛充栋，运之日月。因先定是编，以寄其筌。
惟“渊乎其渊”，乃可得而忘之，不及焦郭诸家主依文
发义也。若夫《彖卦》之材固可推尔。图数之奥间亦深
观而自得焉。别为一帙非为爻也。史也者以人事而
著卦爻者也。得其意矣，乃衡其事趋避形焉。亦尝试
以是观之。崇祯乙亥长至

### 按徐世溥序易之道广大悉备然孔子所谓有圣人之道四焉者尽之矣余之系易也义取系辞而补其三及读黎子爻物当名其象实其变核辞则圣人系

之在前占，则“神而明之”，存乎其人。然则名物而义举
矣。夫《易》称名，小取类，大其旨，远其词文。文生于名，名
生于物，物生于象，象生于爻。或以本卦，或以互体，或
以外合，或从变来，或以本爻。名不当故爻失，文不当
故吉凶生焉。世之治《易》有如黎子者，余文可以多作
乎哉。

### 按章美序易自田何而后各自为说其著者七十馀家或言象或言数或言理或言占四者要皆本乎象然则象固难明而易托者乎慨夫绝学之不继也不

意。当吾世而得一人焉，曰新安程子子上。子上之言
曰：“《易》，逆数也。数存乎卦爻之后，可得而言；数存乎卦
爻之先，不可得而言也。”越十五年而又得一人，曰东
粤黎子美周。美周之言曰：“卦之有爻，所以效变也；辞
之有象，所以象像也。”考交互，研物宜，而当名辨物之
书于是乎出。由黎子之说，可以振圣人之教。后有起
“者，虽谓不悖于中正”可也。